open-index/open-wikipedia-markdown huggingface dataset:
Περιγραφική γλωσσολογία

**Περιγραφική γλωσσολογία** είναι το έργο της ανάλυσης και περιγραφής του τρόπου με τον οποίον η γλώσσα ομιλείται (ή ομιλούταν κατά το παρελθόν) από ομάδα ανθρώπων μέσα σε μια γλωσσική κοινότητα. Κάθε επιστημονική έρευνα στη γλωσσολογία είναι περιγραφική· όπως και οι άλλες επιστήμες, ο στόχος της είναι να παρακολουθήσει το γλωσσολογικό σύμπαν όπως είναι, χωρίς την προκατάληψη του πώς θα έπρεπε να είναι. Η σύγχρονη περιγραφική γλωσσολογία βασίζεται πάνω σε δομική προσέγγιση της γλώσσας, όπως υπάρχει για παράδειγμα στο έργο του Bloomfield και άλλων.

Η γλωσσολογική περιγραφή συχνά αντιπαραβάλλεται με τη γλωσσολογική εντολή, η οποία απαντάται κυρίως στην εκπαίδευση και στην εκδοτική. Η τελευταία επιδιώκει να καθορίσει πρότυπα γλωσσικά σχήματα και να δώσει συμβουλή στην αποτελεσματική χρήση της γλώσσας,  και μπορεί να θεωρηθεί ως η προσπάθεια παρουσίασης των καρπών της περιγραφικής έρευνας σε μορφή ικανή για μάθηση, αν και χρησιμοποιεί περισσότερο υποκειμενικές πλευρές της αισθητικής της γλώσσας. Η γλωσσολογική εντολή και περιγραφή είναι απαραιτήτως συμπληρωματικές, αλλά έχουν διαφορετικές προτεραιότητες και μερικές φορές φαίνονται να βρίσκονται σε σύγκρουση.

Η ακριβής περιγραφή της πραγματικής ομιλίας είναι δύσκολο πρόβλημα, και η γλωσσολογία έχει συχνά συμβιβαστεί με γενικές προσεγγίσεις. Σχεδόν κάθε γλωσσολογική θεωρία έχει ως προέλευσή της πρακτικά προβλήματα της περιγραφικής γλωσσολογίας. Η φωνολογία (και τα θεωρητικά της αναπτύγματα, όπως το φώνημα) ασχολείται με τη λειτουργία και ερμηνεία του ήχου στη γλώσσα. Η σύνταξη έχει αναπτυχθεί για την περιγραφή κανόνων που αφορούν στον τρόπο που οι λέξεις σχετίζονται μεταξύ τους έτσι ώστε να σχηματίσουν προτάσεις. Η λεξικολογία συλλέγει "λέξεις", παράγωγα και μετασχηματισμούς τους: δεν έχει προσφέρει τόσο στην ανάπτυξη γενικευμένης θεωρίας.

Υπάρχουν δεκάδες χιλιάδων γλωσσολογικών αναλύσεων χιλιάδων γλωσσών που παρασκευάστηκαν από ανθρώπους χωρίς επαρκή γλωσσολογική εκπαίδευση. Πριν τον 20ό αιώνα, ήταν ελάχιστη η ακαδημαϊκή ενασχόληση με την περιγραφή της γλώσσας.

Μια γλωσσολογική περιγραφή θεωρείται περιγραφικά επαρκής αν επιτυγχάνει έναν ή και περισσότερους από τους παρακάτω στόχους:
# Περιγραφή της φωνολογίας της γλώσσας για την οποία γίνεται λόγος.
# Περιγραφή της μορφολογίας των λέξεων που ανήκουν στη γλώσσα αυτή.
# Περιγραφή της σύνταξης καλά οργανωμένων προτάσεων της γλώσσας αυτής.
# Περιγραφή των λεξιλογικών παραγόντων.
# Τεκμηρίωση του λεξιλογίου, συμπεριλαμβάνοντας τουλάχιστον χίλια λήμματα.
# Αναπαραγωγή μερικών γνησίων κειμένων.

## Δείτε επίσης
* GOLD (οντολογία)
* Λούντβιχ Βιτγκενστάιν

## Παραπομπές
* Antoinette Renouf, Andrew Kehoe, The Changing Face of Corpus Linguistics - 2006 - 408 pages, p.&nbsp;377 
* Patrick R. Bennett, Comparative Semitic Linguistics: A Manual - 1998 - 269 pages, p.&nbsp;3
* William A. Haviland, PRINS, WALRATH, Harald E. L. Prins, Dana Walrath, Bunny McBride, Cultural Anthropology: The Human Challenge - HAVILAND - 2004 - 496 pages, p.&nbsp;93

Κατηγορία:Γλωσσολογία
Κατηγορία:Φιλοσοφική μεθοδολογία
Αλλόφωνο

Στη φωνητική **αλλόφωνο** είναι ένας συγκεκριμένος ήχος από πεπερασμένο πλήθος παρόμοιων ήχων ομιλίας (φώνων) που ανήκουν στο ίδιο φώνημα. Το φώνημα είναι μία αφηρημένη ηχητική μονάδα ομιλίας που είναι ικανή να διακρίνει λέξεις. Με άλλα λόγια αλλαγή ενός φωνήματος σε μια λέξη είναι ικανή να παραγάγει καινούργια λέξη. Οι ομιλητές μιας συγκεκριμένης γλώσσας αντιλαμβάνονται ένα φώνημα ως ένα διακριτό ήχο σε αυτήν τη γλώσσα. Το αλλόφωνο δεν είναι διακριτό, αλλά μάλλον παραλλαγή ενός φωνήματος. Αλλαγή του αλλοφώνου δε θα επιφέρει αλλαγή της σημασίας μιας λέξης, αλλά το αποτέλεσμα ίσως ακουστεί μη φυσικό ή είναι ακατανόητο. Υπάρχει τέλος διχογνωμία σχετικά με το πόσο πραγματικά και πόσο καθολικά είναι τα φωνήματα.

Κάθε φορά που παράγεται ήχος ομιλίας, θα είναι λίγο διαφορετικός από άλλη περίπτωση. Μόνο μέρος της απόκλισης είναι σημαντικό (ανιχνεύσιμο ή αντιληπτό δηλαδή) για τους ομιλητές. Μπορεί να υπάρχουν **συμπληρωματικά αλλόφωνα**, τα οποία είναι τακτικά κατανεμημένα μέσα στην ομιλία, ανάλογα με το φωνητικό περιβάλλον, όπως επίσης και αξιοσημείωτες περιπτώσεις **ελεύθερης ποικιλίας**, όπου η επιλογή καθορίζεται από την προσωπική επιλογή και συνήθεια. Δεν έχουν όλα τα φωνήματα διαφορετικά αλλόφωνα.

Στην περίπτωση των συμπληρωματικών αλλοφώνων κάθε αλλόφωνο χρησιμοποιείται μέσα σε συγκεκριμένο φωνητικό συγκείμενο και μπορεί να συμμετέχει σε μία φωνολογική διαδικασία. 

Ένα τονικό αλλόφωνο καλείται ορισμένες φορές **αλλότονο**, όπως για παράδειγμα ο ουδέτερος τόνος των Μανδαρινικών. 

## Παριστάνοντας ένα φώνημα με ένα αλλόφωνο
Αφού τα φωνήματα είναι αφαιρέσεις ήχων ομιλίας, και όχι οι ίδιοι οι ήχοι, δεν έχουν άμεση φωνητική μεταγραφή. Όταν γίνονται αντιληπτοί χωρίς αλλοφωνική απόκλιση, χρησιμοποιείται απλή ('ευρεία' δηλ.) μεταγραφή. Ωστόσο, όταν υπάρχουν συμπληρωματικά αλλόφωνα ενός φωνήματος, έτσι που η αλλοφωνία να είναι σημαντική, τα πράγματα γίνονται πιο περίπλοκα. Συχνά, αν μόνο ένα από τα αλλοφωνα είναι αρκετά απλό για μεταγραφεί, να μη χρειάζεται δηλαδή διακριτικά, τότε αυτή η αναπαράσταση χρησιμοποιείται και για το φώνημα. 

Ωστόσο, μπορεί να υπάρχει κάποιο πλήθος τέτοιων αλλοφώνων, αλλά ο γλωσσολόγος να προτιμά μεγαλύτερη ακρίβεια από ότι αυτό επιτρέπει. Σε τέτοιες περιπτώσεις ένα κοινό τέχνασμα είναι η χρήση της συνθήκης "elsewhere" για τον καθορισμό του αλλοφώνου που θα παραστήσει το φώνημα. Το "elsewhere" αλλόφωνο είναι αυτό που μένει αφού οι συνθήκες για τα υπόλοιπα περιγραφούν από φωνολογικούς κανόνες.

Σε άλλες περιπτώσεις, ένα αλλόφωνο μπορεί να επιλεγεί να παραστήσει το φώνημά του επειδή είναι τυχόν κοινό στις γλώσσες του κόσμου από ότι τα άλλα αλλόφωνα, επειδή τυχόν αντικατοπτρίζει την ιστορική προέλευση του φωνήματος, ή επειδή τυχόν προσφέρει μια πιο ισορροπημένη οπτική στο διάγραμμα του φωνημικού καταλόγου. Σε σπάνιες περιπτώσεις ένας γλωσσολόγος μπορεί να παραστήσει φωνήματα με αφηρημένα σύμβολα, όπως τυπογραφικά σημεία, έτσι ώστε να μην δώσει προνομιακή θέση σε κανένα αλλόφωνο.

## Δείτε επίσης
* Φώνημα

Κατηγορία:Φωνητική
Δημητριάδα (αποσαφήνιση)

Η ονομασία **Δημητριάς** ή **Δημητριάδα** μπορεί να αναφέρεται σε:

## Οικισμοί
### Αρχαίοι και μεσαιωνικοί οικισμοί
*Δημητριάδα Μαγνησίας (αρχαία πόλη), αρχαία πόλη σε στρατηγική θέση του Παγασητικού Κόλπου
*Άλλη ονομασία της Σικυώνας, αρχαίας πόλης στη βόρεια Πελοπόννησο
*Δημητριάδα Αραχωσίας, πόλη στην Αραχωσία που αναφέρει ο Ισίδωρος ο Χαρακηνός, γεωγράφος του 1ου αιώνα π.Χ και μ.Χ.
*Δημητριάδα Ασσυρίας, αρχαία πόλη της Ασσυρίας
*Δημητριάς Βακτριανής, αρχαία πόλη της Βακτριανής στο Ουζμπεκιστάν
*Δημητριάς Συρίας, αρχαία πόλη της Συρίας

### Σύγχρονοι οικισμοί
*Δημητριάδα Μαγνησίας, σύγχρονος οικισμός του Νομού Μαγνησίας
*Νέα Δημητριάδα, συνοικία του Βόλου

## Δείτε επίσης
*Δημητριάδα φυλή

Κατηγορία:Αποσαφηνίσεις ελληνικών τοπωνυμίων
Μάχη του Μακτάν

Ο Πορτογαλικής καταγωγής Μαγγελάνος ανέλαβε να πραγματοποιήσει ένα εξερευνητικό ταξίδι, ώστε να ανακαλύψει ένα νέο πέρασμα προς τα *νησιά των μπαχαρικών*. Θα ήταν αυτός ο πρώτος που θα ολοκλήρωνε τον περίπλου της γης εάν δεν έχανε τη ζωή του στη μάχη του Μακτάν.

Η μάχη του Μακτάν έγινε τον Απρίλιο του 1521 στο ομώνυμο νησί. Ο Μαγγελάνος, έχοντας συμμαχήσει με έναν τοπικό φύλαρχο που δέχτηκε να εκχριστιανιστεί, επιτέθηκε με τους στρατιώτες του στο νησί του Μακτάν, έχοντας ως πρόθεση να σκοτώσει τον φύλαρχο του νησιού Λάπου Λάπου. Σύμφωνα με ιστορικά στοιχεία, ο φύλαρχος που είχε συμμαχήσει με τον Μαγγελάνο ήταν εχθρός του Λάπου Λάπου και αποσκοπούσε να προσαρτήσει το Μακτάν.

## Προεόρτια της μάχης
Ο Μαγγελάνος έφτασε σε ένα νησί που ονομαζόταν Σέμπου και βρισκόταν δίπλα στο Μακτάν. Εκεί συναντήθηκε με τον φύλαρχο του νησιού και κατά τις γνωστές πρακτικές των Ισπανών αποίκων τον υποχρέωσε να εκχριστιανιστεί και να αποκτήσει χριστιανικό όνομα. Ο φύλαρχος βλέποντας τον τεχνολογικά εξελιγμένο εξοπλισμό των Ισπανών ζήτησε από τον Μαγγελάνο να επιτεθεί στον εχθρό του, τον φύλαρχο του γειτονικού νησιού Μακτάν.

## Μάχη

Σύμφωνα με τον Αντόνιο Πιγκαφέττα που διέσωσε λεπτομέρειες, ο Μαγγελάνος επιτέθηκε στο Μακτάν με 48 στρατιώτες. Ο εξοπλισμός τους ήταν σπαθιά, βαλλίστρες και μουσκέτα. Λόγω της ειδικής γεωμορφολογίας του νησιού, οι Ισπανοί αναγκάστηκαν να αφήσουν τα πλοία μακρυά και να επιτεθούν μόνο με τις δικές τους δυνάμεις στους 1.500 ιθαγενείς του Μακτάν.

Κατά τη διάρκεια της μάχης οι βαλλίστρες και τα μουσκέτα δεν ήταν τόσο αποτελεσματικά. Κάποια στιγμή ο Μαγγελάνος τραυματίστηκε από δόρυ ιθαγενούς και έχασε πολλές από τις δυνάμεις του. Έτσι αναπόφευκτα κάποια στιγμή περικυκλώθηκε από τους ιθαγενείς και σκοτώθηκε. Ο θάνατός του έκανε τους Ισπανούς να υποχωρήσουν.

## Αποτέλεσμα
Το αποτέλεσμα της μάχης είχε μόνο προσωρινό αντίκτυπο, καθώς στα επόμενα χρόνια οι Ισπανοί επιβλήθηκαν σε ολόκληρη την περιοχή που σήμερα ονομάζεται Φιλιππίνες. Ωστόσο οι Φιλιππινέζοι θεωρούν τον φύλαρχο Λάπου Λάπου της φυλής του Μακτάν έναν από τους εθνικούς ήρωες, λόγω της αντίστασής του κατά των αποίκων.

Μακταν
Κατηγορία:Ιστορία των Φιλιππίνων
Λαΐς

Η **Λαΐδα** (περ. 425 π. Χ.) ήταν η πιο φημισμένη εταίρα της αρχαίας Ελλάδας. Συχνά οι αρχαίοι συγγραφείς τη συνέχεαν με την συνονόματη της Λαΐδα από τη Σικελία. Έζησε στην πόλη των «χαλαρών ηθών» της αρχαίας Ελλάδας, την Κόρινθο και ήταν μια από τις ιερόδουλες του ναού της Αφροδίτης. Έγινε μοντέλο του ζωγράφου Απελλή και ζήτησε από τον Δημοσθένη 10.000 δραχμές για μια βραδιά μαζί της. Ανάμεσα στους πολλούς εραστές της ήταν ο φιλόσοφος Αρίστιππος ο Κυρηναίος και ο Ολυμπιονίκης Ευβότας από την Κυρήνη. Χαρακτηριστικό της προσωπικότητάς της είναι ότι της είχαν δώσει το προσωνύμιο Αξίνη λόγω της απληστίας της.

Χαρακτηριστική, σχετικά με την Λαΐδα, είναι η ρήση του Διογένη:

«Λύχνου σβεσθέντος, πάσα γυνή Λαϊς.»


## Παραπομπές


Κατηγορία:Αρχαίες εταίρες
Κατηγορία:Αρχαίοι Κορίνθιοι
Κεραυνός Ι (αντιτορπιλικό)

Το **Κεραυνός Ι  / 30** ήταν αντιτορπιλικό.
Ναυπηγήθηκε στα ναυπηγεία VULCAN της Γερμανίας το 1911-1912. Ιδίου τύπου πλοία **Κεραυνός Ι** και Νέα Γενέα. Εκτόπισμα : 680 ΤΝ. – Διαστάσεις : 71Χ4,4Χ2,3 μέτρα. – Ταχύτητα : 32 κόμβοι. Οπλισμός : 4 πυροβόλα KRUPP 88 χιλιοστών, και 2 Τ/Σ των 45 εκατοστών. Στις 10 Οκτωβρίου 1912 υψώθηκε η ελληνική Σημαία και επέπλευσε κατ’ αρχήν με γερμανικό πλήρωμα του εμπορικού Ναυτικού. Ελληνικό πλήρωμα επιβιβάσθηκε στην Ολλανδία μετά από μεγάλες περιπέτειες λόγω της έναρξης του ελληνοτουρκικού πολέμου. Στις 9 Νοεμβρίου 1912 στην Μυτιλήνη ενώθηκε με την δύναμη του Στόλου. Ήταν η μέρα της απελευθέρωσης της νήσου. Τα σκάφη αυτά το ελληνικό Ναυτικό με μεγάλες και σοβαρές δυσκολίες τα συντηρούσε και ήταν τα πρώτα με ατμοστρόβιλους. Με το τέλος του Α! παγκοσμίου πολέμου παροπλίσθηκε. (1919 Ν.Σ.)

## Εξωτερικοί σύνδεσμοι
* Επίσημη ιστοσελίδα του Ελληνικού Πολεμικού Ναυτικού

Κατηγορία:Ελληνικά αντιτορπιλικά
Νέα Γενεά (αντιτορπιλικό)

Το **Β.Π. Α/Τ ΝΕΑ ΓΕΝΕΑ** ήταν πολεμικό πλοίο του Ελληνικού Βασιλικού Ναυτικού τύπου αντιτορπιλικού που έλαβε μέρος ιδιαίτερα στον Α' Βαλκανικό Πόλεμο το 1912 και του οποίου όμως το τέλος υπήρξε άδοξο.

Αδελφό πλοίο αυτού ήταν το Β.Π. Α/Τ ΚΕΡΑΥΝΟΣ. 
Κατασκευάστηκε στα ναυπηγεία ‘VULKAN’. Εκτόπισμα : 680 ΤΝ. – Διαστάσεις : 71Χ4,4Χ2,3 μέτρα.  – Ταχύτητα : 32 κόμβοι. Οπλισμός : 4 πυροβόλα KRUPP 88 χιλιοστών, και 2 Τ/Σ των 45 εκατοστών. Εσπευσμένα παρελήφθη από τον Αντιπλοίαρχο Γ. Καλαμίδα λόγω της επικείμενης έναρξης του Ελληνοτουρκικού πολέμου. Εντάχθηκε στο στόλο στις 8 Νοεμβρίου 1912 στο λιμάνι της Μυτιλήνης (ανήμερα της απελευθέρωσης της νήσου). Το μεγαλύτερο μέρος της αξίας (κόστος) αυτού του πλοίου συγκεντρώθηκε από έρανο Ελλήνων της Αμερικής που διενήργησε ο ποιητής Σπύρος Ματσούκας. Από τον Ιούνιο του 1914 μέχρι τον Οκτώβριο του 1916, κυβερνήτης αυτού ήταν ο υποπλοίαρχος με σειρά πλωτάρχη Περικλής Ι. Αργυρόπουλος, όταν καταλήφθηκε (κατασχέθηκε) από τους  Γάλλους, μαζί με τα άλλα πολεμικά πλοία, όπου και υψώθηκε η γαλλική σημαία.

Μετά τον Α’ Παγκόσμιο Πόλεμο, το 1918, παραδόθηκε στην Ελλάδα  σχεδόν τελείως κατεστραμμένο από τα γαλλικά πληρώματα (Σενεγαλέζων) που το είχαν καταλάβει και τα οποία πουλούσαν κατά καιρούς διάφορα εξαρτήματα και όλα τα σκεύη του πλοίου. Η δε επισκευή του τότε κρίθηκε οικονομικά ασύμφορη. Για ένα χρόνο χρησιμοποιήθηκε ως υδροφόρο, ίσως για να ξεπλύνει την αισχύνη που υπέστη. Οι ελληνικές κυβερνήσεις ουδέποτε έθεσαν θέμα αποζημίωσης.
Το 1919 αποφασίστηκε τελικά στο Ν.Σ. η εκποίηση του.

* Τα πυροβόλα και των δύο αδελφών πλοίων (ΝΕΑ ΓΕΝΕΑ  και ΚΕΡΑΥΝΟΣ) χρησιμοποιήθηκαν αργότερα για τον εκσυγχρονισμό των Τορπιλοβόλων τύπου ‘Σφενδόνη ΙΙ’.

## Εξωτερικοί σύνδεσμοι
*Επίσημη ιστοσελίδα του Ελληνικού Πολεμικού Ναυτικού

## Πηγές
* Περικλής Ι. Αργυρόπουλος "Αναμνήσεις" - Αθήνα 1996 σελ.160.

Κατηγορία:Ελληνικά αντιτορπιλικά
Κίμων ΙΙ (αντιτορπιλικό)

Το **Κίμων ΙΙ / D-218** ήταν αντιτορπιλλικό τύπου ‘CHARLES F. ADAMS’, πρώην 'SEMMES DDG18'.

## Κατασκευή
Κατασκευάστηκε στα Ναυπηγεία 'USA – Avondale Marine Ways Inc New Orleans, La'. Άρχισε να κατασκευάζεται στις 18 Αυγούστου 1960. Η καθέλκυση του έγινε στις 20 Μαΐου 1961. Στην ενέργεια από τις 10 Δεκεμβρίου 1962. Ύψωση της Ελληνικής σημαίας στις 12 Σεπτεμβρίου 1992 στο Τσάρλεστον της Ν. Καρολίνας. Ομοίου τύπου πλοία : **Κίμων ΙΙ**, ΘΕΜΙΣΤΟΚΛΗΣ IV, Φορμίων, Νέαρχος ΙΙ.

## Χαρακτηριστικά
Διαστάσεις : 134Χ14,3Χ6,1 μ. – Εκτόπισμα : 3.370 τν. – Πρόωση : Ατμοστρόβιλοι 70.000&nbsp;hp, 2 έλικες. – Ταχύτητα : 30 κόμβοι. – Οπλισμός : Κ/Β Ε/Ε harpoon, Κ/Β Ε/Α SM Mk I, 2 πυροβόλα 5 ιντσών/34, εκτοξευτής Τ/Λ ASROC, 2 τριπλοί Τ/Λ ΜΚ 32 εκτοξευτής ΗΝ αντιμέτρων και συσκευή αντιμέτρων Τ/Λ τύπου Fanfare. Διαθέτει επίσης ανάλογο εξοπλισμό κει συσκευές Ρ/Ε. – Πλήρωμα : 340 άτομα.
## Εξωτερικοί σύνδεσμοι
* Charles F. Adams Class DDG
* www.hellas.org
* Ελληνικό Πολεμικό Ναυτικό
* USS Semmes (DDG 18)
* www.destroyersonline.com
* www.hellasarmy.gr 

Κατηγορία:Ελληνικά αντιτορπιλικά
Εφραίμ Αντιοχείας

Ο ** Εφραίμ ** γνωστός και σαν **Εφραίμιος ο Αμιδηνός**, διετέλεσε Πατριάρχης Αντιοχείας την περίοδο 527-546. Ήταν ένας από τους υπερασπιστές της πίστης της Συνόδου της Χαλκηδόνας ενάντια στους Μονοφυσίτες. Σήμερα είναι άγιος της Ορθοδόξου Εκκλησίας.

Καταγόταν από την Άμιδα της Μεσοποταμίας (σημερινό Ντιγιαρμπακίρ της Τουρκίας). Επί Αυτοκράτορος Ιουστίνου διετέλεσε Κόμης της εώας (στρατιωτικός) (*Comes Orientis*). Ενώ ήταν λαϊκός, εξελέγη Πατριάρχης Αντιοχείας το 527 με την υποστήριξη του Αυτοκράτορα.

Από τη θέση του Πατριάρχη υπήρξε σύμβουλος του αυτοκράτορα. Δεν προέβαλε αντιρρήσεις για το διάταγμα του Ιουστινιανού κατά του Ωριγένη (543 μ.Χ.), προέβαλε όμως αντιρρήσεις για το διάταγμα κατά των Τριών Κεφαλαίων (544 μ.Χ.), το οποίο φαινόταν ότι δεν ήταν σύμφωνο προς τις αποφάσεις της Χαλκηδόνας, καθώς καταδίκαζε μεταξύ άλλων και τα συγγράμματα του Θεοδωρήτου Κύρου. Αγωνίστηκε κατά των Μονοφυσιτών. Η παράδοση μάλιστα αναφέρει ότι επανέφερε στην ορθή πίστη κάποιο Μονοφυσίτη μοναχό στυλίτη με κάποιο θαύμα που επιτέλεσε. Απεβίωσε το 546 μ.Χ. Η Ορθόδοξη Εκκλησία τιμά τη μνήμη του ως αγίου στις 7 Μαρτίου.

## Έργα
Τα περισσότερα έργα του έχουν χαθεί. Γνωρίζουμε μόνο τίτλους τους, από τον Αναστάσιο το Σιναΐτη, τον Ιωάννη το Δαμασκηνό, το συγγραφέα του έργου *Sacra Parallela*, αλλά ιδίως από τον Φώτιο το Μέγα (d. 891). Συγκεκριμένα, ο Αναστάσιος ο Σιναΐτης αναφέρει αποσπάσματα έργου του Εφραίμ ενάντια στο Μονοφυσίτη Πατριάρχη Σεβήρο (512-519). Ο Φώτιος μιλάει για τέσσερα έργα του Εφραίμ. Το πρώτο περιείχε κηρύγματα και επιστολές, το δεύτερο και τρίτο μια διατριβή ενάντια στο Σεβήρο σε τρία μέρη και απάντηση σε πέντε ερωτήσεις σχετικές με το βιβλίο της Γένεσης που απευθύνονταν σε κάποιο μοναχό ονόματι Ανατόλιος.

Ο Άντζελο Μάι, Καρδινάλιος και φιλόλογος, βρήκε κάποια αποσπάσματα ακόμη σε κάποιο χειρόγραφο στη Βιβλιοθήκη του Βατικανού. Ο Καρλ Κρούμμπαχερ, γερμανός βυζαντινολόγος, αναφέρει κάποια αποσπάσματα ακόμη σε Βιβλιοθήκη του Παρισιού, και θεωρεί ότι ο Εφραίμ θα απολάμβανε πολύ μεγαλύτερης φήμης, εάν είχαν σωθεί περισσότερα έργα του. Είχε ευρεία γνώση της διδασκαλίας των Μεγάλων Πατέρων της Εκκλησίας και ακολουθούσε τη Χριστολογία του Κυρίλλου Αλεξανδρείας.

## Παραπομπές


## Πηγές
*athos.edo.gr
*Καθολική Εγκυκλοπαίδεια 

Κατηγορία:Πατριάρχες Αντιοχείας
Κατηγορία:Βυζαντινοί του 6ου αιώνα
Κατηγορία:Επίσκοποι του 6ου αιώνα
Κατηγορία:Κόμητες της εώας
Φορμίων (αντιτορπιλικό)

Το **Φορμίων / D-220** ήταν αντιτορπιλλικό τύπου CHARLES F. ADAMS, πρώην USS JOSEPH STRAUSS DDG16.

Ναυπηγήθηκε στα ναυπηγεία ‘USA – New York Shpipbuilding Corp. Camden, NY. 
*Διαστάσεις : 134Χ14,3Χ6,1 μ. 
*Εκτόπισμα : 3.370 τν.  
*Πρόωση : Ατμοστρόβιλοι 70.000&nbsp;hp, 2 έλικες. 
*Ταχύτητα : 30 κόμβοι.  
*Οπλισμός : Κ/Β Ε/Ε harpoon, Κ/Β Ε/Α SM Mk I, 2 πυροβόλα 5 ιντσών/34, εκτοξευτής Τ/Λ ASROC, 2 τριπλοί Τ/Λ ΜΚ 32 εκτοξευτής ΗΝ αντιμέτρων και συσκευή αντιμέτρων Τ/Λ τύπου Fanfare. Διαθέτει επίσης ανάλογο εξοπλισμό κει συσκευές Ρ/Ε.
*Πλήρωμα : 340 άτομα.

Καθελκύστηκε στις 9 Δεκεμβρίου 1961. Στην ενέργεια στις 15 Δεκεμβρίου 1962. Εντάχθηκε στον Στόλο το 1992. Ύψωση της Ελληνικής Σημαίας στις 1 Οκτωβρίου 1992 στο Σαν Ντιέγκο της Καλιφόρνιας. Παροπλίσθηκε στις 17 Ιουνίου του 2002.

Ομοίου τύπου πλοία : Κίμων ΙΙ, ΘΕΜΙΣΤΟΚΛΗΣ IV, **Φορμίων**, Νέαρχος ΙΙ.

## Παραπομπές


## Εξωτερικοί σύνδεσμοι
* Charles F. Adams Class DDG

Κατηγορία:Ελληνικά αντιτορπιλικά
Νεολαία Κομμουνιστική Απελευθέρωση

Η **νεολαία Κομμουνιστική Απελευθέρωση** (**νΚΑ**) ονομάζονταν αρχικά **Κομμουνιστική Νεολαία Ελλάδας – Νέο Αριστερό Ρεύμα (KNE-ΝΑΡ)** και είναι η οργάνωση νεολαίας της Κομμουνιστικής Απελευθέρωσης (Κ.Α.). Δημιουργήθηκε το 1989, μετά τη διάσπαση της ΚΝΕ.

Η νΚΑ διαθέτει προγραμματική διακήρυξη σύμφωνα με την οποία αγωνίζεται για την ανάσχεση της καπιταλιστικής επίθεσης στη νεολαία, για την σοσιαλιστική επανάσταση, την εργατική εξουσία-δημοκρατία και τον σοσιαλισμό-κομμουνισμό, ενώ συγκροτείται με οργανώσεις βάσης (ΟΒ).

Από τον Μάρτιο του 2024 συμμετέχει μέσω των μελών της και από κοινού με ανένταχτους/ες αγωνιστές/ριες στην Attack στα Α.Ε.Ι. - Αριστερή Αντικαπιταλιστική Κίνηση παρεμβαίνοντας στις πανεπιστημιακές σχολές. Μέχρι τότε συμμετείχε στην ΕΑΑΚ. Παράλληλα, παρεμβαίνει μέσω  του *Ανυπότακτου μαθητή* σε διάφορα σχολεία της χώρας. Συμμετέχει επίσης σε εργατικά σχήματα με έμφαση στον ιδιωτικό τομέα. Εκδίδει το περιοδικό *Αναιρέσεις*, ενώ πραγματοποιεί κάθε χρόνο το Φεστιβάλ "Αναιρέσεις".

## Ιστορία
Η KNE-ΝΑΡ δημιουργήθηκε το φθινόπωρο του 1989 αμέσως μετά τη διάσπαση της ΚΝΕ και την αποχώρηση μελών και στελεχών μαζί με την πλειοψηφία του ΚΣ. Αρχικά έδρασε σαν ανεξάρτητη κομμουνιστική οργάνωση νεολαίας, διατηρώντας τον τίτλο της ΚΝΕ και συνεχίζοντας την έκδοση της εφημερίδας *Οδηγητής*, που μετονομάστηκε από τον Οκτώβρη του 1989 σε *Οδηγητή της Νεολαίας*, καθώς η ηγεσία του ΚΚΕ προσέφυγε στα δικαστήρια διεκδικώντας τον τίτλο. Οι αιτίες της διάσπασης εντοπίζονται στην γενικότερη πολιτική κρίση της Αριστεράς στην Ελλάδα, την κατάρρευση των χωρών του ανατολικού μπλοκ και την συγκυβέρνηση ΠΑΣΟΚ-ΝΔ-ΣΥΝ.

Η ΚΝΕ-ΝΑΡ συγκροτήθηκε από το αποσχισθέν κομμάτι της ΚΝΕ με επικεφαλής τον Γραμματέα Γιώργο Γράψα, ο οποίος παρέμεινε Γραμματέας του ΚΣ έως το 5ο έκτακτο Συνέδριο. Τον Φεβρουάριο 1990, οι περισσότεροι από τους αποχωρήσαντες από το ΚΚΕ συγκρότησαν το Νέο Αριστερό Ρεύμα. Ο τίτλος ΚΝΕ–ΝΑΡ κρατήθηκε έως το συνέδριο μετεξέλιξης το Μάρτη του 1995, όπου και ιδρύθηκε η νεολαία Κομμουνιστική Απελευθέρωση ως συνέχεια της ΚΝΕ-ΝΑΡ.

## Περιοδικό και φεστιβάλ
Έντυπο της ΚΝΕ-ΝΑΡ ήταν αρχικά ο *Οδηγητής της Νεολαίας* και από το Μάρτη ως το Μάη του 1990 η εφημερίδα *Αριστερή Παρέμβαση*, που επανεκδόθηκε για ένα τεύχος ως περιοδικό το Δεκέμβρη του 1990. Από το Μάη του 1991 η ΚΝΕ-ΝΑΡ εξέδιδε το περιοδικό *Αναιρέσεις* το οποίο εκδίδει πλέον η ΝΚΑ, ενώ πραγματοποιούσε πολιτικά τριήμερα κάθε χρόνο. Από το 1995 η ΝΚΑ πραγματοποιεί κάθε χρόνο σε πανελλαδική κλίμακα και σε συνεργασία με το ΝΑΡ παλιότερα και τώρα με την Κομμουνιστική Απελευθέρωση (Κ.Α.), το φεστιβάλ "Αναιρέσεις".

### Συνέδρια και συνδιασκέψεις της ΝΚΑ
* 5ο έκτακτο Συνέδριο (Μάρτης 1990)
* 1η Συνδιάσκεψη (Μάρτης 1990)
* 2η Συνδιάσκεψη (Μάης 1992)
* 3η Συνδιάσκεψη (Μάης 1993)
* Συνέδριο επανίδρυσης (Μάρτης 1995 - 1ο συνέδριο ΝΚΑ)
* 2ο Συνέδριο ΝΚΑ (Δεκέμβριος 2000)
* 3ο Συνέδριο (Ιανουάριος 2010)
* 4ο Συνέδριο (Ιανουάριος 2017)
* 5ο Συνέδριο (Δεκέμβριος 2021)
* 6ο Συνέδριο (Απρίλης 2025)

## Παραπομπές


## Εξωτερικοί σύνδεσμοι
* 
* Αναιρέσεις

Κατηγορία:Νεολαίες πολιτικών κομμάτων στην Ελλάδα
Κατηγορία:Ακροαριστερά
Κλάουδια Γιόσα

Η **Κλάουδια Γιόσα** (*Claudia Llosa*) είναι Περουβιανή σκηνοθέτης του κινηματογράφου, συγγραφέας και παραγωγός. 

## Βιογραφία
Γεννήθηκε στη Λίμα στις 15 Νοεμβρίου του 1976  και είναι ανεψιά του συγγραφέα Μάριο Βάργκας Γιόσα. Απέκτησε πτυχίο στις επικοινωνιακές σπουδές. Στα τέλη της δεκαετίας του 1990 έφυγε και εγκαταστάθηκε στη Μαδρίτη της Ισπανίας. Την περίοδο από το 1998 ως το 2001 σπούδασε στην κινηματογραφική ακαδημία *Escuela TAI*. Στο τέλος των σπουδών της ξεκίνησε να ασχολείται με τη συγγραφή του σεναρίου για το *Madeinusa*. Εγκαταστάθηκε στη Βαρκελώνη όπου απασχολήθηκε στη βιομηχανία διαφήμισης. Η ταινία *Madeinusa* κέρδισε το βραβείο καλύτερου μη δημοσιευμένου σεναρίου στο Κινηματογραφικό Φεστιβάλ της Αβάνας του 2003.

Το 2009 η Γιόσα ολοκλήρωσε τη δεύτερη ταινία της *[[Το γάλα της θλίψης]]* (*La teta asustada*), η οποία έλαβε μέρος στο Κινηματογραφικό Φεστιβάλ του Βερολίνου. Ήταν η πρώτη ταινία του Περού που προτάθηκε για τη Χρυσή Άρκτο και κέρδισε το κύριο βραβείο. Επίσης, ήταν η πρώτη περουβιανή ταινία που ήταν υποψήφια για Όσκαρ.

Το 2014 κυκλοφόρησε την τρίτη μεγάλου μήκους ταινία και πρώτη αγγλόφωνη, το *[[Aloft]]*, με πρωταγωνιστές τους Τζένιφερ Κόνελι,  Κίλιαν Μέρφι, Μελανί Λοράν και Ούνα Τσάπλιν.

## Φιλμογραφία
* 2006: *Madeinusa*
* 2009: *The Milk of Sorrow* (*La teta asustada*) (ελληνικός τίτλος: *[[Το γάλα της θλίψης]]*)
* 2012: *Loxoro* (μικρού μήκους)
* 2014: *[[Aloft]]*
* 2021: *Distancia de rescate*

## Βραβεία
Κινηματογραφικό Φεστιβάλ Βερολίνου
* 2009: Χρυσή Άρκτος και FIPRESCI-Preis για την ταινία *La teta asustada*

Κινηματογραφικό Φεστιβάλ Μαρ ντελ Πλάτα
* 2006: *Ρομπέρτο Τάτο-Μίλερ* στην κατηγορία *καλύτερης λατινοαμερικανικής ταινίας* για το *Madeinusa*

Διεθνές Κινηματογραφικό Φεστιβάλ του Ρότερνταμ
* 2006: FIPRESCI-Preis για το *Madeinusa*

Φεστιβάλ Κινηματογράφου Sundance
* 2006: προτάθηκε για το *Großen Preis der Jury* για το *Madeinusa*

## Παραπομπές

## Εξωτερικοί σύνδεσμοι

* Συνέντευξη zu *Madeinusa* bei cinemawithoutborders.com (αγγλικά)
* Συνέντευξη zu *Madeinusa* bei kinothusis.ch (αρχείο PDF-Datei, στα γερμανικά, 25,2 KB)

Κατηγορία:Περουβιανοί συγγραφείς
Κατηγορία:Περουβιανοί παραγωγοί ταινιών
Κατηγορία:Σκηνοθέτες κινηματογράφου
Μαέ

thumb|Παραλία στη Μαέ.
Η **Μαέ** (Mahé) είναι το μεγαλύτερο νησί στις Σεϋχέλλες. Έχει έκταση 155 τετραγωνικά χιλιόμετρα και βρίσκεται στα βορειοανατολικά της χώρας. Ο πληθυσμός του είναι 72.000 κάτοικοι. Στα δάση της απαντώνται σπάνια ενδημικά φυτά, όπως το *[[Medusagyne oppositifolia]]* (το "δέντρο μέδουσα"), το σαρκοφάγο φυτό *Pitcher plant* και πολλά είδη ορχιδέας.

## Φυσική εξέταση
Το νησί περιλαμβάνει την πρωτεύουσα του αρχιπελάγους, Βικτώρια και σε αυτήν ζουν το 90% του συνολικού πληθυσμού του νησιωτικού κράτους. Η υψηλότερη κορυφή του είναι στα 905 μ. (*Morne Seychellois*) και εκεί βρίσκεται το ομώνυμο εθνικό πάρκο. Οι περισσότεροι κάτοικοι ζουν στο βόρειο και στο ανατολικό τμήμα του νησιού. Το διεθνές αεροδρόμιο άρχισε να λειτουργεί το 1971. Στα νότια και στα δυτικά του νησιού βρίσκεται το θαλάσσιο πάρκο Μπέι Τερνέ (*Baie Ternay*) και το εθνικό θαλάσσιο πάρκο Πορ Λονέ (*Port Launay *).

## Ιστορία
Οι πρώτοι που επισκέφθηκαν το νησί ήταν οι Βρετανοί το 1609. Οι Ευρωπαίοι το επισκέφτηκαν ξανά το 1742, οπότε έλαβε χώρα η αποστολή του Λαζάρ Πικό. Η Μαέ παρέμεινε υπό γαλλική κατοχή ως το 1812 οπότε ανακηρύχθηκε βρετανική αποικία. Το 1976 οι Σεϋχέλλες έγιναν ανεξάρτητο κράτος.

Το νησί οφείλει την ονομασία του στον Μπερτράν-Φρανσουά Μαέ ντε λα Μπουρντονέ, Γάλλο κυβερνήτη του Μαυρικίου.

## Πινακοθήκη

Image:Victoria (Seychelles).jpg|Η πρωτεύουσα Βικτώρια
Image:Mahecapital.jpg|Η Βικτώρια
Image:Maheview.jpg|Άποψη του νησιού
Image:Seychelles 019.JPG|Παραλία στο νησί


## Παραπομπές


## Εξωτερικοί σύνδεσμοι

* Ταξιδιωτικές εμπειρίες

Κατηγορία:Γεωγραφία των Σεϋχελλών
Κρεολική Σεσελουά

Η **Σεσελουά κρεολική** (*Seychellois Creole*, γνωστή επίσης ως **Kreol** ή **Seselwa**) είναι η γλώσσα των Σεϋχελλών, που είναι κρεολική βασισμένη στη γαλλική. Αποτελεί επίσημη γλώσσα στη νησιωτική χώρα μαζί με την αγγλική γλώσσα και τη γαλλική γλώσσα, σε αντίθεση με την κρεολική του Μαυρικίου, η οποία δεν έχει επίσημο στάτους στο Μαυρίκιο.

## Περιγραφή
Από την ανεξαρτησία του κράτους το 1976, η κυβέρνηση των Σεϋχελλών επιζητούσε να αναπτύξει την κρεολική ως αυτόνομη γλώσσα, με δική της ορθογραφία και γραμματική. Για το σκοπό αυτό ιδρύθηκε το *Lenstiti Kreol* (*l'Institut créole*, Ινστιτούτο των Κρεολών). Η ορθογράφηση των λέξεων απλοποιήθηκε σε σχέση με τα αρχικά γαλλικά. όπως φαίνεται από τον ακόλουθο πίνακα με μια πρόταση για παράδειγμα:





Στα Κρεολικά το αόριστο άρθρο (που προήλθε από το γαλλικό *le*, *la* και *les*) δημιουργεί ένα τμήμα της λέξης. Έτσι η λέξη 'το μέλλον' είναι *lavenir* (σε αντίθεση με το γαλλικό *avenir*). Η κτητική αντωνυμία σχηματίζεται  με την προσθήκη της προσωπικής αντωνυμίας, για παράδειγμα το 'το δικό μας μέλλον' είναι *nou lavenir*, στην κυριολεξία, 'εμείς-το-μέλλον'.  Ομοίως στον πληθυντικό, *les Îles Éloignés Seychelles* στα γαλλικά  ('Τα εξώτερα νησιά των Σεϋχελλών) γίνεται*Zil Elwanyen Sesel* στα κρεολικά.  Σημειώνεται ότι το *z* στο *Zil* είναι στα γαλλικά όπως το "les Îles" (στην προφορά /le"**z**il/).

## Δείγμα κειμένου
(το Πάτερ Ημών)

:Ou, nou papa ki dan lesyel,
:Fer ou ganny rekonnet konman Bondye.
:Ki ou renny i arive.
:Ki ou lavolonte i ganny realize
:Lo later parey i ete dan lesyel
:Donn nou sak zour nou dipen ki nou bezwen.
:Pardonn nou pour bann lofans
:Ki noun fer anver ou,
:Parey nou pardonn sa ki n ofans nou.
:Pa les tantasyon domin nou,
:Me tir nou dan lemal.

(βλέπε επίσης Koste Seselwa)

## Εξωτερικοί σύνδεσμοι
* 21st Creole festival, October 2006 (In Creole)

## Παραπομπές


Κατηγορία:Γλώσσες των Σεϋχελλών
Κατηγορία:Διάλεκτοι
Prolog

Η **Prolog** είναι γλώσσα λογικού προγραμματισμού γενικής χρήσης που κυρίως χρησιμοποιείται στον τομέα της τεχνητής νοημοσύνης.
Δημιουργήθηκε στις αρχές του 1970 από τους Ρόμπερτ Κοβάλσκι και Alain Colmeraue.
Το όνομα Prolog το έβγαλε ο συνεργάτης του Kowalski' Philippe Roussel και είναι συντομογραφία του γαλλικού «PROgramation et LOGique» (*«Προγραμματισμός και Λογική»*) .

## Παραπομπές


## Βιβλιογραφία
* "Turbo Prolog", Δρ. Γιάννη-Χρήστου Π. Παναγιωτόπουλου, Εκδ. Α.Σταμούλης, Πειραιάς 1988.

## Εξωτερικοί σύνδεσμοι

* GNU Prolog, ελεύθερος μεταγλωττιστής για την Prolog 
* 

Κατηγορία:Τεχνητή νοημοσύνη
Κατηγορία:Γλώσσες λογικού προγραμματισμού
Κατηγορία:Επιστήμη υπολογιστών
Κελί (μοναστικό)

Το μοναστικό **κελί** αποτελεί όπως και η σκήτη, μοναστικό ίδρυμα που υπάγεται σε κυρίαρχη μονή ή μοναστήρι.

Τα μοναστικά κελιά αποτελούν σχετικά ευρύχωρα οικοδομήματα που μοιάζουν με αγροτικές κατοικίες που φέρουν ενσωματωμένο ναΐδριο ή και ναό και στα οποία έχει παραχωρηθεί κάποια εδαφική περιοχής της κυρίαρχης Μονής ανάλογα του μεγέθους και της ιστορίας τους. Αυτά παραχωρούνται συνήθως σε πολύ ολιγάριθμες ομάδες των 2 - 3 μοναχών που ασχολούνται παράλληλα με τα θρησκευτικά τους καθήκοντα σε γεωργικές, κτηνοτροφικές, οικοδομικές και άλλες εργασίες.

Εκτός όμως των παραπάνω υφίστανται και κελιά  σε ιερά προσκυνήματα που παραχωρούνται ειδικά για κάλυψη αναγκών των προσκυνητών. Αυτά φέρονται κυρίως εν σειρά ως μονώροφα ή διώροφα οικοδομήματα περιμετρικά των ιερών προσκυνημάτων, ή μόνο κατά πλευρά, όπως π.χ. στη Μονή της Παναγίας της Τήνου, της Αργοκοιλιώτισσας στη Νάξο κ.λπ.

Τα περισσότερα μοναστικά κελιά στην Ελλάδα βρίσκονται στο Άγιο Όρος, στα Μετέωρα και στο Βράχο της Μονεμβασιάς.

## Δείτε επίσης
*Καλύβα (μοναστική)
*Ησυχαστήριο
*Κάθισμα (μοναστικό)

## Πηγές
*"Νεώτερον Εγκυκλοπαιδικόν Λεξικόν Ηλίου"
*Σ. Καδάς "Το Άγιο Όρος" Εκδοτική Αθηνών - Αθήνα 1989

Κατηγορία:Μοναχισμός
Κατηγορία:Δωμάτια
Καλύβα (μοναστική)

Η μοναστική **καλύβα**, όπως οι σκήτες και τα κελιά αποτελούν μοναστικά ιδρύματα που ανήκουν σε κυρίαρχη Μονή ή Μοναστήρι.

Οι μοναστικές καλύβες είναι και αυτές οικοδομήματα μικρότερα σε μέγεθος των κελιών που επίσης φέρουν ενσωματωμένο ναΰδριο, στα οποία όμως δεν έχει παραχωρηθεί από την κυρίαρχη Μονή εδαφική έκταση, σε αντίθεση με τα κελιά.

Οι μοναχοί σ΄ αυτά τα μοναστικά ιδρύματα ζουν κατά ολιγάριθμες ομάδες, όπως και στα κελιά ασχολούμενοι κυρίως με διάφορες τέχνες και εργόχειρα. Είναι δυνατόν πολλές καλύβες μαζί να δίνουν την εντύπωση μικρού οικισμού πλην όμως δεν διατηρούν καμία μεταξύ τους οργάνωση ή σχέση.

Οι περισσότερες μοναστικές καλύβες στην Ελλάδα βρίσκονται στο Άγιο Όρος και συγκεκριμένα στη νοτιοδυτική άκρη της Αθωνικής χερσονήσου, στις περιοχές: Μικρή Αγία Άννα, Κατουνάκια και Άγιο Βασίλειο.

## Δείτε επίσης
*Κελί (μοναστικό)
*Ησυχαστήριο
*Κάθισμα (μοναστικό)

## Πηγές
*"Νεώτερον Εγκυκλοπαιδικόν Λεξικόν Ηλίου"
*Σ. Καδάς "Το Άγιο Όρος" Εκδοτική Αθηνών - Αθήνα 1989

Κατηγορία:Μοναχισμός
Ειδοθέα του Πρωτέως

Η **Ειδοθέα**, ή **Ειδώ**, ή **Θεονόη**, στην Ελληνική Μυθολογία ήταν θυγατέρα του θαλάσσιου δαίμονα Πρωτέα, η οποία κατοικούσε στο νησί Φάρο ή Αντίφαρο. Αυτή όπως αφηγείται ο Όμηρος στην Οδύσσεια συμβούλευσε τον Μενέλαο με ποιόν τρόπο θα εξανάγκαζε τον πατέρα της να του αποκαλύψει τις μελλοντικές του περιπέτειες και τον βοήθησε στην εκτέλεση του σχεδίου του.
## Ο Πρωτέας και ο Μενέλαος

Στην *[[Οδύσσεια]]* ο Όμηρος αναφέρει ότι ο Πρωτέας κατοικούσε στο νησάκι Φάρος στις μεσογειακές ακτές της Αιγύπτου, στις εκβολές του Νείλου. Όταν ο Μενέλαος επέστρεφε από την Τροία, έχοντας μαζί του την Ωραία Ελένη, οι δυνατοί άνεμοι του Αιγαίου τους έφεραν στην Αίγυπτο. Εκεί ο Μενέλαος συνάντησε τυχαία τη σοφή και πρόθυμη κόρη του Πρωτέα, την Ειδοθέα, που του έδωσε οδηγίες για το πώς θα μπορούσε να αποσπάσει από τον πατέρα της χρήσιμες πληροφορίες για το ταξίδι της επιστροφής. Η Ειδοθέα του αποκάλυψε ακόμη ότι ο πατέρας της θα μπορούσε να του πει τι έχει συμβεί στο σπίτι του, ευχάριστο ή δυσάρεστο, όσο αυτός ήταν μακριά.

Ο Μενέλαος στη συνέχεια εφάρμοσε το εξής τέχνασμα, ακολουθώντας τις συμβουλές της: ο ίδιος και άλλοι τρεις σύντροφοί του ντύθηκαν με φρεσκογδαρμένα δέρματα φώκιας και ξάπλωσαν ανάμεσα στις φώκιες του Πρωτέα το καταμεσήμερο.

Αυτή ήταν η ώρα που, όπως όλα τα δαιμονικά της θάλασσας, ο «γέροντας» έβγαινε από το νερό. Συνήθιζε να ξαπλώνει κάτω από μια φαρδιά σπηλιά, ανάμεσα στο κοπάδι του, που κοιμόταν αναδίνοντας τη μυρωδιά του αλμυρού βυθού και της αβύσσου.

Όταν ο Πρωτέας βγήκε από το πέλαγος, μέτρησε τις φώκιες του, αλλά δεν υποψιάστηκε την παγίδα και χώθηκε ανάμεσά τους. Μόλις αποκοιμήθηκε, ο Μενέλαος τον άρπαξε μαζί με τους συντρόφους του και τον κράτησαν σφιχτά. Ο Πρωτέας προσπαθούσε να τους ξεφύγει και μεταμορφώθηκε σε λιοντάρι, σε δράκο, σε τίγρη, σε κάπρο, έπειτα σε δέντρο ακόμη και σε νερό. Εκείνοι, όμως, δεν πτοήθηκαν και δε σταμάτησαν να παλεύουν μαζί του, παρά μόνο αφού άρχισε να παίρνει πάλι τη μορφή που είχε πριν αποκοιμηθεί.

Τότε ο Πρωτέας εξαντλημένος, απάντησε στις ερωτήσεις του Μενέλαου, που έτσι έμαθε πως, για να του φανερώσουν οι θεοί το δρόμο της επιστροφής, έπρεπε να ανεβεί τον Νείλο και να τους προσφέρει εκατόμβη, δηλαδή θυσία εκατό βοδιών. Επίσης, ότι δεν του ήταν γραφτό να πεθάνει, γιατί ο Δίας τον θεωρούσε γαμπρό του, λόγω της Ελένης, και θα του φερόταν πολύ ευνοϊκά· θα τον οδηγήσει μετά θάνατο στα Ηλύσια πεδία.

Τέλος, ο Πρωτέας τον πληροφόρησε και για την τύχη του αδερφού του, του Αγαμέμνονα, που είχε δολοφονηθεί, καθώς και για τους συμπολεμιστές του στην Τροία, τον Οδυσσέα και τον Αίαντα το Λοκρό.

## Πηγές
* 

## Παραπομπές


Κατηγορία:Πρόσωπα της ελληνικής μυθολογίας
Ωχρινοτροπίνη

Η **ωχρινοτρόπος ορμόνη** ή **ωχρινοποιητική ορμόνη** ή **ωχρινοτροπίνη**  (διεθνής όρος:LH - *lutenizing hormone*) είναι μία ορμόνη που σχετίζεται με τη γυναικεία αναπαραγωγική διαδικασία. Υπάγεται στις γοναδοτροπίνες όπως και η ωοθυλακιοτρόπος ορμόνη (FSH- Follicular Stimulating Hormone). Είναι υπεύθυνη για τη στεροειδογένεση στις ωοθήκες, την ανάπτυξη και την ωρίμανση των ωοθυλακίων. Στις γυναίκες η εν λόγω ορμόνη δρα συνεργικά με την FSH (θυλακιοτρόπος) για τη ρύθμιση της ανάπτυξης του ωοθυλακίου και το σχηματισμό του ωχρού σωματίου. Η αιχμή της LH στα μέσα του εμμηνορυσιακού κύκλου, προκαλεί την ωοθυλακιορρηξία 24-36 ώρες μετά. Στους άνδρες η ορμόνη αυτή ελέγχει την ανάπτυξη των διάμεσων κυττάρων (κυττάρων Leydig) που εκκρίνουν την τεστοστερόνη.

## Πηγές
*Alan E. Read, D. W. Barritt, R. Langton Hewer, *Σύγχρονη Παθολογία*, εκδ. Λίτσας.

Κατηγορία:Πεπτιδικές ορμόνες
Κατηγορία:Γλυκοπρωτεΐνες
Κατηγορία:Ανθρώπινες ορμόνες
Κατηγορία:Σεξουαλικές ορμόνες
Ζαχαρίας Ιεροσολύμων

Ο **Ζαχαρίας** ήταν πατριάρχης Ιεροσολύμων κατά τα έτη 609-632.

Γεννήθηκε στο δεύτερο μισό του 6ου αιώνα μ.Χ. Το 609 εξελέγη Πατριάρχης Ιεροσολύμων. Το 614, όταν τα Ιεροσόλυμα καταλήφθηκαν από του Πέρσες, ο Ζαχαρίας οδηγήθηκε αιχμάλωτος στην Περσία, από όπου έστειλε σημαντική επιστολή προς την Εκκλησία του. Το 628 μ.Χ. ο Αυτοκράτορας Ηράκλειος νίκησε τους Πέρσες και απελευθέρωσε και τον Ζαχαρία, ο οποίος επέστρεψε στα Ιεροσόλυμα, φέρνοντας μαζί του και τον Τίμιο Σταυρό. Απεβίωσε το 632 μ.Χ.

## Εορτή
Η Ορθόδοξη Εκκλησία εορτάζει την μνήμη του στις 21 Φεβρουαρίου. Ειδικά η Εκκλησία των Ιεροσολύμων τιμά τη μνήμη του και στις 31 Ιανουαρίου και στις 28 Οκτωβρίου.

## Πηγές
*athos.edo.gr

Ζαχαριας
Ζαχαριας
Κατηγορία:Βυζαντινοί του 7ου αιώνα
Βισάγιας

Η περιοχή **Βισάγιας** είναι ένα σύμπλεγμα νησιών και αποτελεί μια από τις τρεις κύριες γεωγραφικές περιοχές των Φιλιππίνων. Οι κάτοικοι των νησιών ονομάζονται Βισάγιαν. Στη γλώσσα τους ονομάζουν την περιοχή Καμπισαγιάν. Τα κύρια νησιά της περιοχής είναι τα:

* Λέιτε
* Μποχόλ
* Νέγκρος
* Πανάι
* Σαμάρ
* Σεμπού

## Ιστορία
Λίγα είναι γνωστά για την περιοχή πριν την άφιξη των Ισπανών. Διασώζεται όμως πως αποτελούσαν κατά τον 12ο αιώνα μέρος της Αυτοκρατορίας Σριβιγιάγια.
Είναι σίγουρο ότι οι κάτοικοι διατηρούσαν σχέσεις με τα Μαλαισιανά βασίλεια καθώς όταν το 1521 έφθασε ο Μαγγελάνος στην περιοχή οι κάτοικοι μπορούσαν να συνεννοηθούν στη Μαλαισιανή γλώσσα.

Η άφιξη των Ισπανών αρχικά δεν ενόχλησε τους τοπικούς πληθυσμούς.Μάλιστα πολύ γρήγορα άρχισαν να εκχριστιανίζονται. Ωστόσο σύντομα οι τοπικοί πληθυσμοί άρχισαν να εκδηλώνουν τη δυσαρέσκεια τους προς την Ισπανική κατοχή με επαναστάσεις όπως αυτή του Φραγκίσκου Νταγκοχόυ. Εκτός από τους Ισπανούς και οι Μόρο επέδραμαν εναντίον κάποιων νησιών των Βισάγιας την ίδια εποχή. Η περιοχή διαδραμάτισε σπουδαίο ρόλο κατά τη διάρκεια της Φιλιππινέζικης επανάστασης.

## Γεωγραφία
Τα Βισάγιας αποτελούνται από πολλά μικρά και μεγάλα νησιά και περιβάλλονται από την ομώνυμη θάλασσα. Η έκταση της περιοχής είναι 58,295 τετραγωνικά χιλιόμετρα.

## Πολιτισμός
Όπως και στις υπόλοιπες Φιλιππίνες τα Βισάγιας κατοικούνται από πολλές διαφορετικές εθνότητες όπως  οι Σεμπουάνο οι Καλουγιανόν οι Εσκάγια οι Καράγια και οι Μασμπατένο. Υπάρχουν πολλές προ-Ισπανικές ιστορίες για τους φυλάρχους (Ντάτου) της περιοχής και τα κατορθώματά τους.

Κατηγορία:Γεωγραφία των Φιλιππίνων
Αντόνιο Πιγκαφέττα

Ο **Αντόνιο Πιγκαφέττα** (*Antonio Pigafetta*, 1492 - 1531) ήταν Ενετός διανοούμενος και γεννήθηκε στην Βιτσέντσα της σημερινής Ιταλίας. Σπούδασε αστρονομία, γεωγραφία και χαρτογραφία. Μάλιστα είχε ναυτική εμπειρία καθώς συμμετείχε στα πληρώματα των πλοίων των Ιωαννιτών ιπποτών της Ρόδου.

Βρέθηκε ανάμεσα στο πλήρωμα του Φερδινάνδου Μαγγελάνου που θα εξερευνούσε τα νησιά της Νοτιοανατολικής Ασίας. Κρατούσε ημερολόγιο κατά τη διάρκεια του ταξιδιού, το οποίο στο μέλλον τον βοήθησε να μεταφράσει μια από τις γλώσσες των Φιλιππίνων, την Σεμπουάνο. Τραυματίστηκε σοβαρά στη μάχη του Μακτάν.

Αυτός και άλλοι 17 με αρχηγό τον Χουάν Σεμπαστιάν Ελκάνο ήταν οι μόνοι που επιβίωσαν της αποστολής και ολοκλήρωσαν πρώτοι τον περίπλου της γης. Το ημερολόγιο του είναι η μόνη πηγή λεπτομερειών για το ταξίδι του Μαγγελάνου και αργότερα του Χουάν Σεμπαστιάν Ελκάνο.

## Παραπομπές


## Εξωτερικοί σύνδεσμοι
* 

Κατηγορία:Ιταλοί εξερευνητές
Ερυθραία, Ερυθραία, Ερυθραία

**Ερυθραία, Ερυθραία, Ερυθραία** (στη γλώσσα Τιγκρίνια: ኤርትራ ኤርትራ ኤርትራ, μεταγραφή: «Έρτρα, Έρτρα, Έρτρα») είναι ο εθνικός ύμνος της Ερυθραίας. Καθιερώθηκε το 1993, οπότε η χώρα έγινε ανεξάρτητη. Φέρει τον τίτλο *Ερυθραία, Ερυθραία, Ερυθραία* στα αγγλικά. Τους στίχους έγραψε ο Σόλομον Τσεχάγιε Μπεράκι και συνθέτες είναι οι Ισαάκ Αβραάμ Μεχαρέζγκι και Άρον Τεκλέ Τεσφάτσιον.

## Επίσημοι στίχοι
### Τιγκρίνια με εκλατινισμένη μορφή

### Μετάφραση στα ελληνικά
Ερυθραία, Ερυθραία, Ερυθραία,
Ο εχθρός της αποδεκατίστηκε,
και οι θυσίες της δικαιώθηκαν με την απελευθέρωση.

Ακλόνητη στο στόχο της,
συμβολίζοντας την αντοχή,
Ερυθραία, η περηφάνια του καταπιεσμένου λαού της,
απέδειξε ότι η αλήθεια νικά.

Ερυθραία, Ερυθραία,
έχει τη θέση που της αξίζει στον κόσμο.

Η αφοσίωση που οδήγησε στην απελευθέρωση,
Θα την οικοδομήσει και θα την κάνει πράσινη,
Πρέπει να την τιμούμε με πρόοδο,
Έχουμε μια λέξη για να την ομορφύνουμε.

Ερυθραία, Ερυθραία
έχει τη θέση που της αξίζει στον κόσμο.

## Εξωτερικοί σύνδεσμοι
* αρχείο σε μορφή MIDI 

Κατηγορία:Εθνικά σύμβολα της Ερυθραίας
Κατηγορία:Εθνικοί ύμνοι
Κατηγορία:Τραγούδια του 1951
Σεμπουάνο

Οι **Σεμπουάνο** είναι οι κάτοικοι του Σέμπου,  υποεθνότητας των Βισάγιαν που είναι μια από τις τρεις κύριες εθνογλωσσικές ομάδες των Φιλιππίνων.

## γλώσσες
Η γλώσσα Σεμπουάνο ομιλείται από περίπου 20,000,000 κατοίκους στα νησιά των Φιλιππίνων. Πολλοί Σεμπουάνο ομιλούν επίσης Αγγλικά, Ισπανικά και Ταγκάλογκ.

## Θρησκεία
Οι Σεμπουάνο όπως και οι υπόλοιποι λαοί των Φιλιππίνων εκχριστιανίστηκαν με την άφιξη των Ισπανών.

## Ιστορία
Η ιστορία των Σεμπουάνο συμπίπτει με την ιστορία των Βισάγιας. 

## Εξωτερικοί σύνδεσμοι
* Εγκυκλοπαίδεια Μπριτάνικα

Κατηγορία:Φιλιππίνες
Μακτάν

Το **Μακτάν** είναι νησί των Φιλιππίνων δίπλα από το νησί Σέμπου με το οποίο συνδέεται με γέφυρα. Το νησί φιλοξενεί επίσης και το διεθνές αεροδρόμιο του Σέμπου. 

Το 1521 έφτασε εκεί ο Μαγγελάνος όπου και σκοτώθηκε κατά τη διάρκεια της μάχης του Μακτάν.

## Παραπομπές


## Εξωτερικοί σύνδεσμοι
* 

Κατηγορία:Νησιά των Φιλιππίνων
Κατηγορία:Κοραλλιογενή νησιά
Σταθμός Χολαργός (Μετρό Αθήνας)

Ο **Σταθμός Χολαργός** είναι σταθμός της γραμμής 3 του μετρό της Αθήνας. Βρίσκεται στα όρια των δήμων Παπάγου-Χολαργού και Χαλανδρίου, στη συμβολή της Λεωφόρου Μεσογείων και της οδού Φανερωμένης και πήρε το όνομά του από τον έναν από τους δήμους που εξυπηρετεί. Εγκαινιάστηκε στις 23 Ιουλίου 2010. Είναι υπόγειος και διαθέτει δύο πλευρικές αποβάθρες.  
thumb|left|Άφιξη συρμού στον Σταθμό Χολαργού.

Οι τοίχοι του σταθμού είναι διακοσμημένοι με ένα έντονο κόκκινο χρώμα, ενώ ο φωτισμός συμπληρώνεται από μπλε LED υποφωτισμό. Για να υπάρχει χρωματική ποικιλία, μέρη του σταθμού έχουν βαφτεί με βαθύ κίτρινο. Μια καινοτομία, επίσης, είναι η εσωτερική γέφυρα του σταθμού που ενώνει τις δύο αποβάθρες και επιτρέπει την παρακολούθηση των διερχόμενων συρμών μέσα από ειδικές τζαμαρίες. Ακόμη, κατά τη διάρκεια κατασκευής του σταθμού έγιναν προσπάθειες να διαμορφωθούν χώροι πρασίνου γύρω από τις εισόδους.

## Αρχαιολογικά ευρήματα
Κατά τη διάνοιξη της ανατολικής εισόδου του σταθμού (προς Αγία Παρασκευή) ανακαλύφθηκαν 4 τάφοι, οι οποίοι χρονολογούνται στον 5ο αιώνα π.Χ., με έναν εκ των οποίων να έχει συλληθεί την σύγχρονη εποχή. Άλλα ευρήματα από τον σταθμό ήταν η αρχαία οδός προς τα Μεσόγεια καθώς και χυτήρια. Τέλος βρέθηκε κατεστραμμένος από παλαιότερα έργα κοινής ωφέλειας ένας κεραμικός κλίβανος της όψιμης Ελληνιστικής- πρώιμης Ρωμαϊκής περιόδου. Αρχικά υπήρχαν σχέδια τα ευρήματα να στεγαστούν σε ειδικά διαμορφωμένο χώρο του σταθμού, αλλά τελικά μεταφέρθηκαν στο Αρχαιολογικό Μουσείο Βραυρώνας (κοντά στο Πόρτο Ράφτη).

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 5 λεωφορειακές γραμμές και 2 γραμμές τρόλεϊ: 10, 18, Α5, Β5, 400, 416, 418.

## Είσοδοι - Έξοδοι
* Λεωφόρος Μεσογείων - προς Αγία Παρασκευή
* Λεωφόρος Μεσογείων - προς Αθήνα 

## Δομή σταθμού

## Παραπομπές


Χολαργος
Χολαργος
Κατηγορία:Δήμος Παπάγου-Χολαργού
Μαζάρι Σαρίφ

Η **Μαζάρι Σαρίφ** ή **Μαζάρ-ι-Σαρίφ** είναι πόλη του βορείου Αφγανιστάν κατέναντι των συνόρων με το Ουζμπεκιστάν, πρωτεύουσα του νομού Μπαλχ, και 4η σε πληθυσμό πόλη της Χώρας. Αποτελεί μεγάλο και σπουδαίο εμπορικό κέντρο των Αφγανών. 

Το όνομα της πόλης σημαίνει "επιβλητικό τέμενος" που αναφέρεται στο μεγάλο προσκυνηματικό τέμενος "Βωμός του Χαζράτ Αλή", λεγόμενο και "μπλέ τζαμί", του 15ου αιώνα που υφίσταται στη πόλη. Πολλοί μουσουλμάνοι πιστεύουν ότι η θέση του τεμένους αυτού είναι το σημείο που τάφηκε ο Χαλίφης Αλί ιμπν Αμπού Τάλιμπ , εξάδελφος του Μωάμεθ. Αντίθετα οι 12ιστές μουσουλμάνοι πιστεύουν ότι ο πραγματικός τάφος εκείνου βρίσκεται στη Νατζάφ στο Ιράκ. Άλλοι επίσης ισχυρίζονται ότι πρόκειται για το σημείο που ενταφιάσθηκε ο Ζωροάστρης.

Ο πληθυσμός της ανέρχονταν κατ΄ εκτίμηση, το 2006, σε 300.600 κατοίκους, που επί  το πλείστον είναι Ουζμπέκοι και Τατζίκοι. Κύριες ομιλούμενες γλώσσες της περιοχής είναι η δαρική (περσική) ή ουζμπεκική.
Η πόλη αυτή, που είναι κτισμένη σε υψόμετρο 380 μ., παρουσιάζει σημαντικό τουριστικό ενδιαφέρον λόγω των πολλών ελληνιστικών  αρχαιολογικών χώρων που βρίσκονται στη γύρω περιοχή.

## Εξωτερικοί σύνδεσμοι
* Χάρτης της πόλης
* Mazar-i-Sharif  (In German)
* Επίσημη ιστοσελίδα νομού 

Κατηγορία:Πόλεις του Αφγανιστάν
Κάθισμα (μοναστικό)

Τα μοναστικά **καθίσματα** αποτελούν και αυτά μοναστικά ιδρύματα όπως οι καλύβες, που υπάγονται σε κυρίαρχη Μονή ή Μοναστήρι.

Αυτά είναι μικρά κτίσματα, περίπου σαν τις καλύβες, που συνηθέστερα βρίσκονται πολύ κοντά και γύρω από το Μοναστήρι που υπάγονται. Αυτά στερούνται εδαφικής έκτασης και παραχωρούνται σε διαμονή μοναχών "κατά μόνας", περισσότερο με προσωρινό χαρακτήρα. Οι μοναχοί αυτών των ιδρυμάτων λαμβάνουν τρόφιμα από τη κυρίαρχη Μονή αντί καταβολής μικρού χρηματικού ποσού.

Μοναστικά καθίσματα δυνατόν να απαντώνται σε όλα τα μεγάλα Μοναστήρια (Μονές). Τα περισσότερο φημισμένα είναι στο Άγιο Όρος. Σημαντικό τέτοιο κάθισμα που αναδείχθηκε με τη βοήθεια των πιστών σε μεγάλο μοναστήρι είναι η Μονή της Αγίας Πελαγίας στη Τήνο.

## Πηγές
*"Νεώτερον Εγκυκλοπαιδικόν Λεξικόν Ηλίου"
*Σ. Καδάς "Το Άγιο Όρος" Εκδοτική Αθηνών - Αθήνα 1989

Κατηγορία:Μοναχισμός
Βραχονησίδες της Κύπρου

Η Κύπρος εκτός της νήσου της Κύπρου αποτελείται και από αρκετές μικρές βραχονησίδες.

***Άγιος Γεώργιος**, βρίσκεται στον κόλπο Χρυσοχούς
***[[Γερόνησος|Γερόνησος** ή **Ιερή νήσος]]**, μικρή βραχονησίδα που βρίσκεται στα ανοιχτά ακρωτηρίου Δρέπανου της επαρχίας Πάφου
***Γλυκιώτισσα** ή **Νήσος των εχιδνών**, βραχονησίδα κοντά στην ξηρά παρά τον Άγιο Γεώργιο της Κερύνειας
***Κίλα**, μικρή βραχονησίδα νότια της Γαληνόπορνης στη χερσόνησο της Καρπασίας
***Μέσα Γαλούνια**, βραχονησίδες βόρεια της Κώμης Κεπήρ στη Καρπασία
***Χαμηλή**, βρίσκεται στον κόλπο Χρυσοχούς
***Κλείδες**, (γεωγρ.μήκος 35,7 γεωγρ. πλάτος 34.6),  μικρές βραχονησίδες που βρίσκονται στο ακρωτήριο Αποστόλου Ανδρέα. Είναι το ανατολικό σημείο της Κύπρου, σε μια από τις βραχονησίδες έχει τοποθετηθεί από την περίοδο της Αγγλοκρατίας φάρος
***Κόππος**, βραχονησίδα που βρίσκεται στα νοτιοδυτικά της Κύπρου στη χερσόνησο του Ακάμαντα. Κοντά της βρίσκεται και η βραχονησίδα Κιόνος.
***Κιόνος**, βραχονησίδα που βρίσκεται στα νοτιοδυτικά της Κύπρου στη χερσόνησο του Ακάμαντα. Κοντά της βρίσκεται και η βραχονησίδα Κόππος
***Κορδύλια**, (γεωγρ.μήκος 35.6791667 γεωγρ. πλάτος 34.5291667),  βρίσκονται στα ανατολικά της νήσου κοντά στο ακρωτήριο του Αποστόλου Ανδρέα
***Μαζάκι**, μικρή βραχονησίδα που βρίσκεται στα ανοιχτά του ακρωτηρίου Ακάμα
***Κανούδια**, βραχονησίδα που βρίσκεται στα νοτιοδυτικά της Κύπρου στη χερσόνησο του Ακάμαντα
***Νησσί** ή **Νησσί του Καλαφάτη**, μικρή νησίδα νότια της παραλίας Αγίας Νάπας
***Αγία Θέκλα**, βραχονησίδα νότια στα σύνορα Σωτήρας - Αγίας Νάπας

## Πηγές
*Ιστοσ. 1world2travel.com, Κατάλογος των κυριοτέρων νησιών της Ευρώπης (Αρχείο)
*Σχέδια κτηματολογίου Κύπρου

## Παραπομπές


Κατηγορία:Γεωγραφικοί σχηματισμοί της Κύπρου
Κυπρος
Κατηγορία:Νησιά της Κύπρου
Σελεύκεια η προς Ηδυφώντι

Η **Σελεύκεια** ήταν ελληνιστική πόλη της Σουσιανής, στις όχθες του ποταμού Ηδυφώντος (σημερινός Τζαραχί), στην νότια περιοχή της επαρχίας Χουζεστάν του σύγχρονου Ιράν.

Κτίστηκε από τον Σέλευκο Α΄ Νικάτορα. Κατά τον Στράβωνα, λεγόταν πριν **Σολόκη** και **Σοδόμη**. Γνωστή από τους βίους των αγίων της ανατολής ως **Μπεθ Σελεύκεια**, υπήρξε η πόλη όπου μαρτύρησαν αρκετοί άγιοι της Ορθόδοξης Εκκλησίας κατά διαταγή του Σαπώρ, ανάμεσά τους και ο επίσκοπος της Σελεύκειας, Ιωάννης. 

Κατά τον Στράβωνα, όταν το 187 π.Χ. ο Αντίοχος Γ΄ επιχείρησε να συλήσει ναό του Βάαλ και οι Πέρσες επιτέθηκαν εναντίον του, ενισχύθηκε το αίσθημα της αποστασίας των τελευταίων από τους Μακεδόνες. Λίγο αργότερα κάποιος Πάρθος βασιλιάς μαθαίνοντας ότι οι πόλεις του Ελάμ είχαν πολλά αναθήματα και θησαυρούς, τις λεηλάτησε. Ανάμεσα σε αυτές ήταν και η μεγάλη πόλη Σελεύκεια. 

Ο ιστορικός Γιόχαν Γκούσταφ Ντρόισεν (Johann Gustav Droysen), βασιζόμενος στον Ρόλινσον, υποστηρίζει ότι η τοποθεσία της ελληνιστικής πόλεως ήταν στο σημερινό Manji, κοντά στις εκβολές του ποταμού Zard, στην αρχαία επαρχία Αδιαβηνή (η οποία όμως βρισκόταν βορειότερα στο Κουρδιστάν της Ασσυρίας). Πιο σύγχρονη όμως άποψη την τοποθετεί επί του ποταμού Τζεραχί, στο σημερινό Ja Nishin του νοτίου Ιράν. 

## Παραπομπές

## Πηγές
*Johann Gustav Droysen, *«Ιστορία των επιγόνων του Μεγάλου Αλεξάνδρου»*.
*Στράβων, *[[Γεωγραφικά]]*
* Pleiades

Κατηγορία:Ασσυρία
Κατηγορία:Αρχαίες πόλεις της Μεσοποταμίας
Κατηγορία:Σελευκιδικές αποικίες
Χαιρήμων (ποιητής)

Με το όνομα **Χαιρήμων** φέρεται αρχαίος Άθηναίος τραγικός ποιητής που άκμασε περίπου το 380 π.Χ..

Από τα έργα του μόνο λιγα αποσπάσματα έχουν διασωθεί καθώς και κάποια επιγράμματά του στην Ελληνική Ανθολογία (VII 469, 720, 721). Ο ποιητής Χαιρήμων μνημονεύεται επίσης (Σουίδας) και ως κωμικός ποιητής, που φέρεται και να είναι αυτός που εισήγαγε στη τραγωδία σκηνές από τον κοινό βίο με τάση διακωμώδησης.

## Παραπομπές


## Πηγές

* "Νεώτερον Εγκυκλοπαιδικόν Λεξικόν Ηλίου" τομ.18ος, σελ.512.

Κατηγορία:Αρχαίοι Έλληνες τραγικοί ποιητές
Κατηγορία:Παλατινή Ανθολογία
Κατηγορία:Αρχαίοι Αθηναίοι
Σταθμός Νομισματοκοπείο (Μετρό Αθήνας)

Ο **Σταθμός Νομισματοκοπείο** είναι σταθμός της Γραμμής 3 του Μετρό της Αθήνας. Βρίσκεται στο Χαλάνδρι, κάτω από τη Λεωφόρο Μεσογείων και πήρε το όνομά του από το Νομισματοκοπείο, με το οποίο γειτνιάζει. Εγκαινιάστηκε στις 2 Σεπτεμβρίου 2009. Είναι υπόγειος και διαθέτει δύο πλευρικές αποβάθρες, υπόγειο χώρο στάθμευσης χωρητικότητας 604 θέσεων και σταθμό ανταπόκρισης με αστικά λεωφορεία.

## Υπόγειος χώρος στάθμευσης
thumb|left|Συρμός 2ης παραλαβής, ενώ εισέρχεται στον σταθμό Νομισματοκοπείο.

Ο σταθμός διαθέτει ελεγχόμενο υπόγειο χώρο στάθμευσης, συνολικής χωρητικότητας 604 θέσεων και 24ωρης λειτουργίας. Εκτείνεται σε τρία υπόγεια επίπεδα και συνδέεται απευθείας με τον χώρο επικυρώσεως εισιτηρίων μέσω υπόγειας διόδου. Παρέχει επίσης τη δυνατότητα ηλεκτρονικής πληροφόρησης για τις ελεύθερες θέσεις.

## Σταθμός ανταπόκρισης με αστικά λεωφορεία
Πάνω από τον σταθμό του μετρό βρίσκεται ο σταθμός ανταπόκρισης με αστικά λεωφορεία ΟΑΣΑ, ο οποίος λειτουργεί από τον Ιούλιο του 2010. Στον σταθμό έχουν αφετηρία / τέρμα 6 λεωφορειακές γραμμές (304, 305, 308, 316, 406, 407) και διέρχονται άλλες 3 (A5, B5, Χ95). Ο σταθμός ανταπόκρισης διαθέτει ράμπες, κυλιόμενες σκάλες, ανελκυστήρες, καθώς και απευθείας υπόγεια σύνδεση με τον Σταθμό του Μετρό.

Πάνω από τον σταθμό του μετρό βρίσκεται η αφετηρία με υπεραστικά λεωφορεία του ΚΤΕΛ Αττικής με προορισμό Μαρκόπουλο,Πόρτο Ράφτη,Καλύβια,Κερατέα και Λαύριο.

Κατά το 1997, που σχεδιαζόταν η γραμμή, το Νομισματοκοπείο προορίζονταν για σταθμός διακλάδωσης, αφενός για την Δουκίσσης Πλακεντίας, αφετέρου για το Αεροδρόμιο με πορεία επί της Μεσογείων για εξυπηρέτηση των σταθμών Πλατείας Αγίας Παρασκευής και ΕΡΤ.

## Είσοδοι - Έξοδοι
* Λεωφόρος Μεσογείων / Ίριδος
* Λεωφόρος Μεσογείων / Κονδυλάκη

## Δομή σταθμού

## Παραπομπές


Νομισματοκοπειο
Νομισματοκοπειο
Κατάλογος νησιών ανά έκταση

Αυτός είναι ένας κατάλογος των νησιών της Γης ανά έκταση. Περιλαμβάνει όλα τα νησιά τα οποία έχουν έκταση μεγαλύτερη των 1.000 τ.χλμ (385 τετραγωνικών μιλίων).

## Νησιά με έκταση πάνω από 250.000 τ.χλμ

## Νησιά με έκταση πάνω από 20.000 τ.χλμ –250.000 τ.χλμ

## Νησιά με έκταση πάνω από 10.000 τ.χλμ –20.000 τ.χλμ

## Νησιά με έκταση πάνω από 5.000 τ.χλμ. – 10.000 τ.χλμ.

## Νησιά με έκταση πάνω από 2.500 τ.χλμ –5.000 τ.χλμ

## Νησιά με έκταση πάνω από 1.000 τ.χλμ –2.500 τ.χλμ

Καταλογος νησιων ανα εκταση
Εκταση